[{"text_idx": "#000000", "text": "Mae tirwedd amrywiol Eryri yn cynnig rhai o\u2019r mannau pysgota mwyaf prydferth yng Nghymru. Yn cael ei ddisgrifio\u2019n aml fel hafan ar gyfer pysgota, mae digonedd o gyfleoedd pysgota ar hyd a lled y Parc gan gynnwys llynnoedd, afonydd ac arfordir."}, {"text_idx": "#000001", "text": "Un o\u2019r mannau pysgota gorau yn Eryri o bosibl. Cronfa ddw\u0302r fawr sy\u2019n gartref i frithyllod amrywiol, draenogiaid, rhuban a phenhwyaid."}, {"text_idx": "#000002", "text": "Mae Llyn Cwellyn, sydd wedi\u2019i leoli i\u2019r gorllewin o\u2019r Wyddfa, gerllaw pentrefi Rhyd Ddu a Beddgelert, yn gartref i frithyllod brown gwyllt a torgochiaid."}, {"text_idx": "#000003", "text": "Wedi\u2019i lleoli ger Dolgellau, mae\u2019r Afon Fawddach yn lecyn gwych i frithyllod gwyllt, eogiaid a sewin."}, {"text_idx": "#000004", "text": "Llyn naturiol mwyaf Cymru a llyn poblogaidd ar gyfer gweithgareddau dw\u0302r gan gynnwys pysgota. Mae Llyn Tegid yn gartref i ddraenogiaid, penhwyaid, brithyllod, penllwydion, llysywod ac eogiaid."}, {"text_idx": "#000005", "text": "Llyn hudolus i\u2019r gogledd o Rhyd Ddu. Mae brithyllod brown yn ogystal a\u0302 brithyll seithliw yn y llyn."}, {"text_idx": "#000006", "text": "Os ydych yn bwriadu cymryd rhan mewn helwriaeth neu bysgota bras, rhaid i chi gael trwydded briodol. Gallwch brynu trwyddedau o siopau pysgota a physgodfeydd. Yn ogystal, rhaid i chi hefyd fod yn ddeiliad trwydded genedlaethol. Mae\u2019r rhain ar werth mewn Swyddfeydd Post ac ar wefan Asiantaeth yr Amgylchedd."}, {"text_idx": "#000008", "text": "I gael rhagor o wybodaeth am bysgodfeydd a chymdeithasau genweirio yn Eryri, ewch i wefan Eryri Mynyddoedd a Mo\u0302r."}]